Hiša otrok in umetnosti

LED (KAVČ Festival)
2022-03-18 19:30 - 20:00 (Europe/Ljubljana) | Hiša otrok in umetnosti, Komenskega 9, Ljubljana, 1000, Slovenija
Plesno-lutkovni performans LED – Mehatronske skulpture je tretja predstava v seriji uprizoritev, v katerih raziskujemo aplikativne pristope novih tehnologij v uprizoritvenih umetnostih. V LED so nosilci glavne vloge kostumi. Predstava raziskuje konceptualno zasnovo ideje kostuma – kako dojemamo kostum, kaj je kostum per se, kje so meje med igralčevim telesom in kostumom …
Vsebinsko se uprizoritev nanaša na odnos moški – ženska, motive črpa iz evropske mitologije – od grške Gaje, ki je rodila Urana, ljubezenskega razmerja med Mórrígan in Cúchulainnom iz keltskega Ulstrskega cikla, do nordijske pesnitve Grógaldr iz islandskega epa Edda. Ohlapna rdeča nit vzpostavlja narativo, ki skozi predstavo razgrinja bistvene elemente človeškega dojemanja odnosov. Igralca, sprva zelo nedefinirana, skozi razgaljanje ustvarjata edinstven intimni prostor, v katerem se lahko identificira vsak.
Miti pa so zgolj osnova za raziskovanje odnosa med igralcem in njegovim kostumom. Kostuma v uprizoritvi ne dojemamo več zgolj spektakelskemu v smislu Aristotelove poetike, temveč predstava redifinira kostum kot bistven katalizator dogajanja, zgodbe, predstave in hkrati kot gledališki element, ki zabrisuje meje med igralcem, rekvizitom, scenografijo. Kostum več ne oblači igralca, ampak je njegov bistven del in celo prevzema igralčevo vlogo.
Za odrasle in mladino 15+, 30′, brezplačno. Rezervacija brezplačnih vstopnic bo mogoča na spletni strani KAVČ Festivala.

Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

Oh la la (KAVČ Festival)
2022-03-19 17:30 - 18:05 | Hiša otrok in umetnosti, Komenskega 9, Ljubljana, 1000, Slovenija
Predstava Oh la la je poetična predstava. V predstavi spoznamo življenje otroka, njegovo veselje in skrbi, srečo, raziskovanje in napake. Otroški zorni kot se razlikuje od odraslega realizma. Vsaka, še tako vsakdanja stvar je lahko trenutek za igro, trenutek, v katerem otrok pobegne v svoj svojevrsten svet domišljije. In tako vsakdanjik otroku postane zbor majhnih trenutkov, ki jih obarva po svoje. Lahko dobesedno, kot v prizoru, ko se vse prebarvam na roza, ker tako pač hočem in ker tako pač mora biti. In ko ura bije, vedno odbije pet, saj več kot do pet ne znam prešteti. In ni pomembno, če je pet zjutraj ali pet popoldan, ura je pet in to je dovolj. Ker se mi tako ali tako ne mudi in bom ostal v svojem sanjskem svetu še uro ali dve, čeprav starši jamrajo, da sem len. Ampak nisem len, morda malo počasen, ampak kaj, ko mi ima moja blazina, ki je v bistvu mehek oblak, toliko za povedati. Otrok je pač v vsakem od nas.
Vse to vidimo skozi oči odraslega umetnika, ki še zmeraj ni pozabil otroka v sebi. V svojem bistvu izhaja iz ideje, ki je zelo preprosta a hkrati zelo zapletena – vsi otroci na svetu so enaki. Kljub različnim kulturam, navadam in jezikom je vsem nekaj skupno: igra. Ne glede na svojo identiteto in ozadje se vsi otroci radi igrajo. Bernard Friot in Hervé Tullet, zelo znana francoska umetnika, zagovarjata idejo, da je igra ključnega pomena za otrokov razvoj, pri čemer je domišljija ključni element. In lutkovno gledališče je idealen kraj za igro! Predstava je spoj Tulletove večletne likovne raziskave, ki jo je udejanjil v svojem projektu za otroke Idealna razstava ter Friotove poezije, ki je nežna, včasih malo ironična a vedno globoka, vesela in sentimentalna ter napisana prav za to uprizoritev.
Za otroke od 3. leta dalje, 35′, brezplačno. Rezervacija brezplačnih vstopnic bo mogoča na spletni strani KAVČ Festivala.
Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

O belem mucku, ki je bil čisto črn - razprodano
2022-03-26 10:00 - 10:35 | Hiša otrok in umetnosti, Komenskega 9, Ljubljana, 1000, Slovenija
V družini Belimuc so bili od nekdaj vsi beli. Mama in oče sta bela, babici in dedka so beli, prababice in pradedki, bratranci in sestrične, strici in tete … Vsi so bili beli. Danes v družini Belimuc pričakujejo naraščaj. Očka se nestrpno sprehaja sem in tja, ko se končno iz košare zasliši nežno mijavkanje. Mama in očka Belimuc si presrečna ogledujeta male mucke, nato pa osuplo obstojita, ko med samimi majhnimi belimi kepicami zagledata drobno črno glavico. Kaj takega se v družini Belimuc še nikoli ni zgodilo. “Saj je prav tak kot košček premoga na preprogi iz snega!”
Predstava najmlajše na igriv in humoren način uči strpnosti in razumevanja drugačnosti ter jih nagovarja k medsebojnemu spoštovanju, sprejemanju raznolikosti in odprti harmonični družbi.
Produkcija: Lutkovno gledališče Fru-Fru in Hiša otrok in umetnosti
Za otroke od 2. leta dalje, 35′, 4 €/6 €, obvezne rezervacije vstopnic
Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

Ves svet je marmelada (Festival Bobri)
2022-03-30 17:00 - 17:35 | Hiša otrok in umetnosti, Komenskega 9, Ljubljana, 1000, Slovenija
Gospodična Bazilika tudi v novi predstavi potuje po svetu in nabira sveže zgodbe. A tokrat vse ne gre po načrtu. Ko izstopi na postaji ugotovi, da je izgubila vso svojo prtljago! Nikjer ni njenih kovčkov, polnih lutk in zgodb, ni njenega dežnika in najhujše – ne najde svoje krave Liske. Ko izgubo prijavi na okencu za izgubljeno prtljago, jo tam pričaka velik lesen zaboj. Čeprav zatrjuje, da gre za pomoto, saj je na zaboju napis MARMELADA, jo vseeno premaga sladkosnedost. Ko zaboj končno odpre, v njem najde čudne stvari – vlak in železniško postajo, hišico, iz katere diši po krofih, lampijon, Margot in Friderika ter seveda marmelado. Bazilika kar na lepem pade v pravljični svet, ki ga je zapisal Peter Svetina v zgodbi Debela pekovka.
Produkcija: Pripovedno gledališče gdč. Bazilike, Hiša otrok in umetnosti
Za otroke od 4. leta dalje, 35′, brezplačno. Prevzem brezplačnih vstopnic bo v soboto, 19. marca, med 11.00 in 14.00 (oziroma dokler ne bodo pošle) v Klubu Slovenskega mladinskega gledališča na Vilharjevi 11.

Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

Hišica iz kock in Pokukaj! (Festival Bobri)
2022-04-02 17:00 - 18:00, 2022-04-03 10:00 - 11:00 | Hiša otrok in umetnosti, Komenskega 9, Ljubljana, 1000, Slovenija
Hišica iz kock: V sobi sta sestri. Starejša vadi violino, mlajša, Jelka, pa jo neprestano moti z željo po skupni igri. In ko Jelka zgradi svojo hišico iz kock, starejša sestra sprejme njeno igro in skupaj se podata v čudovit pravljični svet, kjer na stenah hišice živijo mačka, kokoš in dimnikar. Ko pa sosedov pes, ki se je v nevihti strgal z verige, podre hišico, se Jelka odpravi na dolgo pot v iskanju nekoga, ki ji bo prišil dimnikarjev gumb na obleko. Saj gumb prinaša srečo in brez sreče se hišice ne da postaviti nazaj. Predstava Hišica iz kock je nastala po motivih istoimenske pravljice Ele Peroci. Čeprav skoraj brez besed črpa navdih iz simbolov in misli, ki jih je Ela Peroci zapisala pred skoraj sedemdesetimi leti. Zgodba, ki govori o prijateljstvu, nesreči in pomoči prijateljev in neznancev je danes posebej aktualna. Preplet žive glasbe, giba in sodobnih lutkovnih tehnik vzpostavljajo intimno gledališko doživetje.
Pokukaj! je interaktivna gledališka inštalacija – obiskovalci vstopijo v skrivnostni, na videz zapuščen vrt. Ta pa pred njihovimi očmi zaživi. To je prostor, kjer se dogajajo zgodbe v majhnih animiranih svetovih, skritih v vrtnih hiškah, uticah, ptičjih krmilnicah, vremenskih hišicah, ki visijo in stojijo med, pred, pod in nad gledalci. Z majhnimi odprtinami, linami in kukali vabijo, da pokukamo vanje. Skrivni vrt je postavljen kot interaktivna gibljiva maketa, pri čemer so posamezne vrtne hišice miniaturni animirani svetovi, kjer se zgodba odvija navidezno neodvisno od vplivov od zunaj, brez animatorjev in igralcev, ki bi pripovedovali zgodbe in usmerjali gledalce. Gledalci si omenjeno dogajanje ogledajo v manjših skupinah v različnem časovnem zaporedju, se v dogajanje vključujejo, kukajo v skrite kotičke, odkrivajo načine animacije na podlagi določenih akcij, ki jih morajo ugotoviti in izvesti sami in smiselno sestavljajo vsak svojo zgodbo. Gre za intimno doživljajsko inštalacijo polno različnih atmosfer, preobrazb in presenečenj. Vsebina hišic se tematsko navezuje na pravljico Ele Peroci Hišica iz kock, ki je pravljica, ki otrokom in odraslim odpre čisto poseben čustven in čutni svet, v katerem je mogoče vse: zlato jajce, simbol svetlobe in upanja, ki sveti namesto lune, svetleča nit za varno pot domov in dimnikarjev gumb, ki prinaša srečo, če le najdeš nekoga, ki ti ga zna prišiti na obleko.
Produkcija: Hiša otrok in umetnosti
Za otroke od 3. leta dalje, 30′ + 20′, brezplačno. Prevzem brezplačnih vstopnic bo v soboto, 19. marca, med 11.00 in 14.00 (oziroma dokler ne bodo pošle) v Klubu Slovenskega mladinskega gledališča na Vilharjevi 11.

Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

VELIKANI_plastične krajine (Festival Bobri)
2022-04-05 17:00 - 17:35 | Hiša otrok in umetnosti, Komenskega 9, Ljubljana, 1000, Slovenija
Spoznajte velikane plastične krajine – človeka, oblak in ledeno goro ter kako imajo naša dejanja posledice v prihodnosti ali na drugem koncu planeta preko relacije vzroka in učinka – teorije Metuljevega učinka. Velikani so metafore za zavedno in nezavedno delovanje človeka. Preko poetične plesno-vizualne zgodbe bomo aplicirali naša dejanja – kako odvržen odpadek pripomore k lomljenju ledene gore, podnebnim spremembam ali k nastanku otokov plastike v oceanu. Velikani so “sešiti” iz recikliranih plastičnih vrečk.
Produkcija: ODPRTI PREDALI, Hiša otrok in umetnosti, Zavod Carnica (Layerjeva hiša)
Za otroke od 4. leta dalje, 35′, brezplačno. Prevzem brezplačnih vstopnic bo v soboto, 19. marca, med 11.00 in 14.00 (oziroma dokler ne bodo pošle) v Klubu Slovenskega mladinskega gledališča na Vilharjevi 11.

Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

Ti in jaz
2022-04-09 10:00 - 10:35 | Hiša otrok in umetnosti, Komenskega 9, Ljubljana, 1000, Slovenija
Ti in jaz je interaktivna predstava za najmlajše otroke, ki iz nasprotij in podobnosti ustvarja humoren svet absurdnih situacij. Iz verige duhovitih transformacij, ki se zgodijo s pomočjo pralnega stroja, nastane nov, igriv in humoren svet sester dvojčic. Pralni stroj nepredvidljivo spreminja stvari: obleke postanejo bitja, vsakdanji predmeti dobivajo nove pomene; sestri dvojčici pa vselej iz njih ustvarita razburljive, smešne in prijetne dogodke.
Produkcija: AEIOU gledališče za dojenčke in malčke
Za otroke od 1,5. leta (do 4. leta), 35′, 4 €/6 €, obvezni copati in rezervacije vstopnic
Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

Kamišibaj gledališče: Volk in sedem kozličkov in druge zgodbe
2022-04-09 17:00 - 17:40 | Hiša otrok in umetnosti, Komenskega 9, Ljubljana, 1000, Slovenija
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Program:
B. Grimm: VOLK IN SEDEM KOZLIČKOV – likovna podoba, priredba in izvedba: Igor Cvetko
…
…
Za otroke od 3. leta dalje, 40′, brezplačno, obvezne rezervacije vstopnic
Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

Ostaline - ŠtudenTeater
2022-04-13 19:00 - 19:30 | Hiša otrok in umetnosti, Komenskega 9, Ljubljana, 1000, Slovenija
Kamorkoli gremo, vzamemo svoje zgodbe s seboj – no, če si zgodbe ne vzamejo nas. Skupaj puščamo sledi – včasih so to uhojene poti, drugič odseki zgodb, ki jih ne morem več nositi, včasih pa kupi smeti. V nove svetove zakorakamo polni zgodb, ki definirajo našo zgodovino in nas same. Naše zgodbe prepredajo vsakdan, rastejo iz dreves, plazijo se pod posteljami, dišijo iz skodelice juhe. Ogromno zgodb ne vidimo – ogromno pa jih slutimo. A katera zgodba bo preživela? Čigava ne bo nikoli videna?
In čez 20 000 let mogoče bo prišel arheolog izkopavat ostanke naših življenj. Čez in čez bo razprostrl pokrajino in preiskal vsako njeno gubo – da bi si le dokazal, da ima vse svoj namen. Da bi osmislil svoj nesmisel, da bi spisal svojo zgodbo. Da bi fosil njegove zgodbe ostal nedotaknjen, zamrznjen v času.
In čez 20 000 let mogoče …
Zasnova, režija, likovna podoba, izdelava lutk in igra: Gala Jarc, Eva Karolina Soršak, Jana Zorko
Mentorja: Irena Rajh, Anže Virant

Za odrasle 15+, 5 €

ŠtudenTeater je program za študente negledaliških programov, ki želijo nadgraditi svoje gledališko in ustvarjalno znanje in živeti oder. Javni sklad RS za kulturne dejavnosti (JSKD), Gledališče Glej, Moment v sodelovanju z GT22, Hiša otrok in umetnosti, Zavod za mladino, kulturo in turizem Koper in ZKD Nova Gorica s svojo profesionalno in strokovno podporo oblikujemo in vodimo ideje študentov v okvirih avtorskega, plesnega, lutkovnega, performativnega in glasbenega gledališča.

Diči, diča!
2022-04-16 10:00 - 10:35 | Hiša otrok in umetnosti, Komenskega 9, Ljubljana, 1000, Slovenija
V svoji sobi je deklica. Osamljeno se prestopa po sobi, dokler ne zagleda zelene vrvice, ki visi iz njenega zabojčka za igrače. In na koncu vrvice je privezan majhen lesen konjič. Kar naenkrat se konjiček začne gugati sam od sebe, zelena vrvica pa na steni izrisuje neznano, čarobno pokrajino. Deklica najde vedno nove predmete in igrače, ki oživijo v črtni risbi sveta na steni.
Predstava je kolaž otroške poezije Otona Župančiča v sodobni in sveži glasbeni preobleki. Vsak izmed koščkov kolaža s svojo zgodbo in likovno podobo, ki temelji na otroških risbah, pričara celostno gledališko izkušnjo za najmlajše.
Produkcija: Lutkovno gledališče Fru-Fru, Hiša otrok in umetnosti
Za otroke od 18. mesecev dalje, 35′, obvezne rezervacije vstopnic
Dogodki potekajo v skladu s priporočili NIJZ ter vladnimi ukrepi. Obvezne so kirurške ali FFP2 maske (razen za otroke do 6. leta), dokazila PCT pa ne potrebujete.

Štirje letni časi - razprodano
2022-04-23 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Na enem koncu sveta, v Afriki, živi Miroslav, prijazen in dobrodušen lev, ki je strašno ponosen na svojo grivo. Toda ta griva je nekaj posebnega. Raste in raste in sploh ne neha rasti, dokler se nekega dne ne spusti do tal. “Ostriči se bo treba,” pravi mama. Ampak Miroslav noče k frizerju … Na drugem koncu sveta, na Antarktiki, pa živi pingvin Frederik, ki si močno želi poleteti do zvezd, se jih dotaknit, zagugat ali celo ugriznit … V Afriki živi tudi slon Gašper, ki najrajši plete šale. Toda v vroči savani šalov nihče ne potrebuje. Toda štorklja, ki vsako leto leti iz severa na jug, v daljni Evropi pozna družino, ki bi jim topla oblačila prišla zelo prav. V rastlinjaku prebiva gosenica Emerik, ki je nekega dne postal zelo lačen. Jedel je in jedel, dokler se ni tako najedel, da se ni mogel več premakniti. In začutil je, da se bo nekaj spremenilo …
Predstava črpa navdih iz slikanice, ki jo je napisala in ilustrirala znana hrvaška ilustratorka Pika Vončina. Gre za kolaž štirih samostojnih zgodb, ki imajo skupno rdečo nit – vsaka od njih simbolno predstavlja en letni čas in vse govorijo o temah, ki so blizu otrokom: o odraščanju, otroštvu, prijateljstvu in starševstvu. Vsaka od zgodb se lahko odigra samostojno ali pa kot daljša uprizoritev dveh, treh ali štirih zgodb.
Tokrat boste lahko slišali dve zgodbi – pomladno o gosenici Emeriku in poletno o levčku Miroslavu.
Produkcija: Lutkovno gledališče Fru-Fru in Hiša otrok in umetnosti
Za otroke od 3. leta dalje, 30′, 4 €/6 €, obvezne rezervacije vstopnic

Opičja uganka ali Mamica, kje si? - razprodano
2022-05-07 10:00 - 10:35 | Hiša otrok in umetnosti, Komenskega 9, Ljubljana, 1000, Slovenija
Mala opica se izgubi in išče svojo mamico. Pri iskanju ji pomaga pisan metuljček. Pelje jo k slonu, kači, pajku, žabi, papigi in netopirju, toda nobena od živali ni opičja mamica. “Saj mi nobena od živali ni podobna,” joka mala opica. A tega metuljček ni vedel, saj je bil prepričan, da je pri opicah tako kot pri metuljih, pri katerih niso njihovi otročički, majhne kosmate gosenice, prav nič podobni svojim pisanim letečim staršem. Mala opica pa je prav taka kot njena mamica in zdaj je ni več težko najti.
Predstava ponuja odlično izhodišče za pogovor, kaj se zgodi, če se otrok izgubi, in kako se iz gosenice razvije metulj. Uvrstila se je na 6. bienale Ustanove slovenskih lutkovnih ustvarjalcev v Mariboru 2011 in na mednarodni lutkovni festival v avstrijskem Welsu, marca 2012.
Produkcija: Lutkovno gledališče Fru-Fru in Hiša otrok in umetnosti
Za otroke od 2. leta dalje, 35′, 4 €/6 €, obvezne rezervacije vstopnic

Srce in popek - razprodano
2022-05-14 10:00 - 10:45 | Hiša otrok in umetnosti, Komenskega 9, Ljubljana, 1000, Slovenija
Moje telo je moj dom! Vstopili boste lahko v čarobni svet človeškega telesa in se načudili, kako čisto čisto majčkeni smo bili in koliko smo že zrastli. Morda veste, kam potuje hrana, ki jo pojemo? Kaj je tisto nevidno okoli nas, ki tako lepo diši? Kaj premika moje telo, zakaj lahko tečem, skačem in se kotalim? Ves čas me spremlja prijeten zvok du-dum, du-dum, du-dum. Veste, kaj je to? In kako zelo mi je prijetno, če me kdo poboža. Le kdo pripoveduje vse te zgodbe v moji glavi!?
Otroci, pa seveda tudi odrasli, se neredko sprašujejo o procesih v svojem telesu. V interaktivni predstavi-razstavi Srce in popek bomo lahko vsi skupaj vstopili v ta neznani čarobni svet človeškega telesa. Doživljajsko gledališče, združeno v razstavo in učno pot, bo namreč razkrilo skrivnostni in zabavni svet telesnih organov ter njihovih funkcij.
Produkcija: AEIOU gledališče za dojenčke in malčke, Društvo lutkovnih ustvarjalcev, Zavod H’art in Hiša otrok in umetnosti
Za otroke od 3. leta dalje, 45′, 4 €/6 €, obvezne rezervacije vstopnic

Srce in popek - dodatna predstava - razprodano
2022-05-14 11:30 - 12:15 | Hiša otrok in umetnosti, Komenskega 9, Ljubljana, 1000, Slovenija

Zlatolaska in trije medvedi - razprodano
2022-05-21 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Pravljica o radovedni deklici, ki se izgubi v gozdu in naleti na čedno hiško, ki jo je medvedja družina začasno zapustila, je izredno priljubljena tako pri otrocih kot pri odraslih. Kateri otrok ni radoveden, kaj se dogaja za tujimi vrati? Kateri otrok ne uživa v začasni odsotnosti staršev, ko lahko raziskuje po njihovih skrivnostih? Kateri otrok si ne želi pokukati v svet odraslih? Otrokom ugaja prav to, kako deklica radovedno kuka in vstopa v tuje prostore, odraslim pa je všeč, ker pravljica otroke na preprost način svari, da morajo spoštovati druge ljudi, njihove stvari in zasebnost.
Produkcija: Lutkovno gledališče Fru-Fru in Gledališče Glej
Za otroke od 2. leta dalje, 30′, 4 €/6 €, obvezne rezervacije vstopnic

Zmaj kamišibaj - popoldanski program za otroke - razprodano
2022-05-28 17:00 - 17:35 | Hiša otrok in umetnosti, Komenskega 9, Ljubljana, 1000, Slovenija
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Program 9. festivala Zmaj kamišibaj v letu 2022 ponuja najnovejšo produkcijo ljubljanskih kamišibaj ustvarjalcev v dveh programskih sklopih za izven v soboto, 28. maja 2022, ob 17. in 19. uri in v programskem sklopu za vrtce in šole v petek, 10. junija 2022, ob 9.30 uri. Sobotni popoldanski program za izven prinaša novosti otrokom in staršem v kontekstu družinskega gledališča, zvečer pa bodo na sporedu najnovejše zgodbe namenjene odrasli publiki. Program bodo soustvarjali kamišibajkarji iz vse Slovenije in udeleženci Seminarja kamišibaj gledališča 2022.
Program za otroke:
F. Levstik: JEŽ IN LISICA – priredba, likovna podoba in izvedba: Dragica Ropret Žumer
Slovenska ljudska: KAČA POD KAMNOM – priredba, likovna podoba in izvedba: Violeta Anđelić
R. Dahl: KRAVA – priredba, likovna podoba in izvedba: Breda in Darko Kočevar
Japonska ljudska: KINTSUGI – priredba, likovna podoba in izvedba: Pika Škerlj
B. Karoli: GRAHOVA CVETKA – avtorstvo, likovna podoba in izvedba: Barbara Karoli
B. Karoli: ZGODBA O LUTKI IN MEDVEDKU – avtorstvo, likovna podoba in izvedba: Barbara Karoli
B. Grimm: UŠKA IN BOLHICA – likovna podoba: Špela Trobec, priredba in izvedba: Irena Rajh
Za otroke od 3. leta dalje, 35′, brezplačno, obvezne rezervacije brezplačnih vstopnic

Zmaj kamišibaj - večerni program za odrasle
2022-05-28 19:00 - 19:40 | Hiša otrok in umetnosti, Komenskega 9, Ljubljana, 1000, Slovenija
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Program 9. festivala Zmaj kamišibaj v letu 2022 ponuja najnovejšo produkcijo ljubljanskih kamišibaj ustvarjalcev v dveh programskih sklopih za izven v soboto, 28. maja 2022, ob 17. in 19. uri in v programskem sklopu za vrtce in šole v petek, 10. junija 2022, ob 9.30 uri. Sobotni popoldanski program za izven prinaša novosti otrokom in staršem v kontekstu družinskega gledališča, zvečer pa bodo na sporedu najnovejše zgodbe namenjene odrasli publiki. Program bodo soustvarjali kamišibajkarji iz vse Slovenije in udeleženci Seminarja kamišibaj gledališča 2022.
Program za odrasle:
Šejenska ljudska: OČI NA DREVESU – likovna podoba: Anja Gruden, priredba in izvedba: Irena Rajh
F. Prešeren: SVETI SENAN – priredba, likovna podoba in izvedba: Dragica Ropret Žumer
E. Žnidaršič: PODSTREŠNA GENERACIJA – avtorstvo, likovna podoba in izvedba: Eva Žnidaršič
Japonska ljudska: SOSEDA – priredba, likovna podoba in izvedba: Rok Kušlan
J. Trdina: VELIKANI – priredba, likovna podoba in izvedba: Tatjana Grabrijan
Ljudska: TEHTANJE DUŠ – priredba, likovna podoba in izvedba: Jelena Sitar Cvetko
Za odrasle in mladostnike od 15. leta dalje, 40′, brezplačno, obvezne rezervacije brezplačnih vstopnic

Muca Copatarica - razprodano
2022-06-04 17:00 - 17:35 | Hiša otrok in umetnosti, Komenskega 9, Ljubljana, 1000, Slovenija
Priljubljena pravljica o muci, ki nerednim otrokom odnese copate. Otroci sklenejo poiskati mucin dom in svoje copatke. V gozdu pa srečajo mnogo živali, ki muco tudi poznajo. S skupnimi močmi najdejo njeno hišico. Kdo ve, ali bo muca otrokom vrnila njihove copatke …?
Lutkovna pravljica je pripovedovana z lutkami, ob živo izvajani glasbi in otroških pesmicah.
Produkcija: Lutkovno gledališče Fru-Fru in Hiša otrok in umetnosti
Za otroke od 2. leta dalje, 35′, 4 €/6 €, obvezne rezervacije vstopnic

Zmaj kamišibaj - dopoldanski program za vrtce in šole
2022-06-10 09:30 - 10:30 | Hiša otrok in umetnosti, Komenskega 9, Ljubljana, 1000, Slovenija
V Hiši otrok in umetnosti se vsako leto zbiramo ob kamišibaju, japonski obliki gledališča v sliki in besedi na majhnem lesenem odru. Prvič smo kamišibaj predstavili Sloveniji aprila 2013 v okviru festivala Pravljice danes. Pod vodstvom Gledališča Zapik je gibanje kamišibaja v Hiši raslo naprej. Leta 2014 smo organizirali prvi dvodnevni festival Zmaj kamišibaj z dvanajstimi nastopi. Število nastopov in navdušencev nad kamišibajem vsako leto narašča.
petek, 10. junij, ob 9.30 uri – program za vrtce in šole
Koroška ljudska: ŠUŠTAR JE SRAKO KLAL – priredba, likovna podoba in izvedba: Jelena Sitar Cvetko
Irska ljudska: RDEČA KOKOŠKA – priredba, likovna podoba in izvedba: Nika Gole
L. Scobie: ZAJEC! ZAJEC! ZAJEC! – priredba, likovna podoba in izvedba: Mojca Gabrovšek
B. Marić: PASJA KOST – avtorstvo, likovna podoba in izvedba: Barbara Marić
D. Tarman: GRAŠČAK V GOSTEM KRZNU – priredba, likovna podoba in izvedba: Jasmina Peterle
B. Grimm: ŠPICPARKELJC – likovna podoba: Špela Trobec, priredba in izvedba: Irena Rajh
Rezijanska ljudska: MUJA KAROTOVA – priredba, likovna podoba in izvedba: Igor Cvetko

Za otroke od 3. leta dalje, 35′, brezplačno, za šole in vrtce ter za izven, obvezne rezervacije brezplačnih vstopnic

Za petimi gorami
2022-06-11 10:00 - 10:50 | Hiša otrok in umetnosti, Komenskega 9, Ljubljana, 1000, Slovenija
Vsi radi potujemo, tako otroci kot odrasli. Na potovanje se lahko odpravimo z avtom, vlakom, ladjo, peš … Pa ste že kdaj potovali samo na preprogi domišljije, s katero ste poleteli na drug konec sveta? Ste kdaj odprli kovček, poln neznanih predmetov, spominkov in razglednic, ki so vas ponesli na neznane kraje?
Za petimi gorami je doživljajska avanturistična predstava, ki nas bo popeljala na vznemirljivo potovanje in odkrivanje skritih kotičkov sveta. V izkustveni predstavi se tokrat posvečamo različnim kulturam v različnih ekoregijah, ki generirajo različne zgodbe in odpirajo svet medkulturnih dialogov.
Produkcija: Lutkovno gledališče Fru-Fru in Hiša otrok in umetnosti
Za otroke od 4. leta dalje, 50′, 4 €/6 €, obvezni copati in rezervacije vstopnic

LED - predstava za odrasle
2022-06-11 20:00 - 20:30 | Hiša otrok in umetnosti, Komenskega 9, Ljubljana, 1000, Slovenija
Plesno-lutkovni performans LED – Mehatronske skulpture je tretja predstava v seriji uprizoritev, v katerih raziskujemo aplikativne pristope novih tehnologij v uprizoritvenih umetnostih. V LED so nosilci glavne vloge kostumi. Predstava raziskuje konceptualno zasnovo ideje kostuma – kako dojemamo kostum, kaj je kostum per se, kje so meje med igralčevim telesom in kostumom …
Vsebinsko se uprizoritev nanaša na odnos moški – ženska, motive črpa iz evropske mitologije – od grške Gaje, ki je rodila Urana, ljubezenskega razmerja med Mórrígan in Cúchulainnom iz keltskega Ulstrskega cikla, do nordijske pesnitve Grógaldr iz islandskega epa Edda. Ohlapna rdeča nit vzpostavlja narativo, ki skozi predstavo razgrinja bistvene elemente človeškega dojemanja odnosov. Igralca, sprva zelo nedefinirana, skozi razgaljanje ustvarjata edinstven intimni prostor, v katerem se lahko identificira vsak.
Miti pa so zgolj osnova za raziskovanje odnosa med igralcem in njegovim kostumom. Kostuma v uprizoritvi ne dojemamo več zgolj spektakelskemu v smislu Aristotelove poetike, temveč predstava redifinira kostum kot bistven katalizator dogajanja, zgodbe, predstave in hkrati kot gledališki element, ki zabrisuje meje med igralcem, rekvizitom, scenografijo. Kostum več ne oblači igralca, ampak je njegov bistven del in celo prevzema igralčevo vlogo.
Produkcija: Hiša otrok in umetnosti
Za mlade 15+ in odrasle, 30′, brezplačno, obvezne rezervacije vstopnic

PikniKoncert: Eni od sedmih milijard
2022-08-10 18:00 - 19:30 | Ljubljanski grad – obrambni jarek, Grajska planota 1, Ljubljana, 1000, Slovenija
PikniKoncert je družinsko srečanje ob dobri glasbi, hrani in pijači. PikniKoncert je drugačna oblika preživljanja prostega časa, saj ponuja kvalitetno kulturno doživetje v prepletu s sproščenim druženjem in ekološko ozaveščenostjo.
Po uspešnih festivalskih poletjih v parku Tivoli bodo letos koncerti na Grajski planoti, natančneje v Obrambnem jarku za obzidjem Ljubljanskega gradu. Vabimo vas, da se popoldne umaknete poletni vročini, se odpravite na Ljubljanski grad, položite odejo za piknik, se sprostite in kaj malega prigriznete ob poslušanju koncertov etna in folka. Poskrbljeno bo za odlično glasbo – za glasbo z vseh koncev sveta, tradicionalne inštrumente in različne tehnike petja. Prinesite odeje in polne košare, povabite prijatelje, ne pozabite otrok, igrač in psov ter dobre energije, da bomo vsi skupaj uživali!
Eni od sedmih milijard – »V brezvetrje ujeti, a zdaj spet jadrajo v svet.« Indie-folk skupina petih prijateljev, ki jih povezuje ljubezen do glasbe. V svojih avtorskih skladbah poslušalcem prepevajo in igrajo zgodbe življenja z zvoki violine, akustične kitare, klavirja, klarineta, bobnov ter basovske kitare. S svojo iskrenostjo in preprostostjo ganejo vsakega, ki si upa za hip prisluhniti.
Zasedba:
Aljaž Hrastar – akustična kitara, vokal
Zala Hrastar – violina, vokal
Mateja Kralj – klavir, vokal, klarinet
Gregor Gorenčič – basovska kitara
Luka Gorenčič – bobni
Vstop je prost!

PikniKoncert: Počeni škafi
2022-08-11 18:00 - 19:30 | Ljubljanski grad – obrambni jarek, Grajska planota 1, Ljubljana, 1000, Slovenija
PikniKoncert je družinsko srečanje ob dobri glasbi, hrani in pijači. PikniKoncert je drugačna oblika preživljanja prostega časa, saj ponuja kvalitetno kulturno doživetje v prepletu s sproščenim druženjem in ekološko ozaveščenostjo.

Po uspešnih festivalskih poletjih v parku Tivoli bodo letos koncerti na Grajski planoti, natančneje v Obrambnem jarku za obzidjem Ljubljanskega gradu. Vabimo vas, da se popoldne umaknete poletni vročini, se odpravite na Ljubljanski grad, položite odejo za piknik, se sprostite in kaj malega prigriznete ob poslušanju koncertov etna in folka. Poskrbljeno bo za odlično glasbo – za glasbo z vseh koncev sveta, tradicionalne inštrumente in različne tehnike petja. Prinesite odeje in polne košare, povabite prijatelje, ne pozabite otrok, igrač in psov ter dobre energije, da bomo vsi skupaj uživali!

Počeni Škafi so nezakonski otrok neworleanske ulične glasbe in francoskega šansona, ki je brez starševskega nadzora odraščal na ljubljanskih ulicah. Čeprav se že dolgo posvečajo predvsem avtorski glasbi s poudarkom na duhovitih in ganljivih besedilih v slovenščini, še vedno ostajajo zvesti neworleanskemu načinu muziciranja, za katerega Wynton Marsalis pravi, da najbolj celovito uteleša demokratični proces v glasbi. Nenehno se poslušajo in prilagajajo, skupaj iščejo ravnotežje in drug drugemu ustvarjajo prostor za rast in izražanje. Hkrati pa so tudi ena velika glasbena žurka.
Zasedba:
Marjeta Prudič – vokal
Matevž Zlatnar – trobenta
Andraž Gnidovec – pozavna
Jakob Grčman – kitara
Nejc Klun – kontrabas
Jernej Juren – ribežen
Vstop je prost!

Pravljice pod portalom - 1. dan
2022-08-29 18:00 - 18:30 | Park pred Grubarjevo palačo, Zvonarska 1, Ljubljana, Slovenija
Pravljice letos posvečamo ljubljanskim portalom. Portali so poudarjeni reprezentativni vhodi, ki že stoletja predstavljajo enega najpomembnejših elementov, ki dajejo osnovni značaj arhitekturnim zunanjščinam. Pogosto jih sicer zaradi vsakdanjega vrveža in navajenosti na domače mesto sploh ne opazimo, ob bolj pozornem sprehodu po ljubljanskih ulicah pa lahko občudujemo veličastne vhode, skozi katere že nekaj stoletij vstopajo različne generacije Ljubljančank in Ljubljančanov. Tokrat pa bodo zaživeli v zgodbah, ki jih bodo tja pripeljali ustvarjalci v svojih malih kamišibaj odrčkih. Pravljice bomo poslušali pred vhodom v Gruberjevo palačo,s prepoznavnim poznobaročnim portalom, ter pred Zoisovo palačo na Bregu, ki jo krasi monumentalen portal iz leta 1589, vendar je bil v 18. st. predelan. Zadnji dan pa bomo pripovedovali pravljice na domačem dvorišču pred prelepim vhodom obnovljene vile na Komenskega 9, kjer domujeta Hiša otrok in umetnosti in Pionirski dom.
Vstop prost!
ponedeljek, 29. 8. ob 18. uri – travnik pred Gruberjevo palačo, Zvonarska 1
E. Peroci: MOJ DEŽNIK JE LAHKO BALON- priredba in izvedba: Irena Rajh
O. Zupančič: CICIBAN POSLUŠA OČETOVO URO -priredba in likovna podoba: Breda Kočevar,
izvedba Breda in Darko Kočevar
Ljudske izštevanke: JUNAKI V SLOVENSKEM OTROŠKEM IZROČILU- likovna podoba: Uršula Skornšek, priredba in izvedba: Vanja Iva Kretič
T. Kokalj: MIŠKA IN VETER-priredba in likovna podoba: Breda Kočevar, izvedba Breda in Darko Kočevar
B. Grimm: ŠPICPARKELJC – likovna podoba: Špela Trobec, priredba in izvedba: Irena Rajh

Pravljice pod portalom - 2. dan
2022-08-30 18:00 - 18:30 | Zoisova palača, Breg 22, Ljubljana, Slovenija
Pravljice letos posvečamo ljubljanskim portalom. Portali so poudarjeni reprezentativni vhodi, ki že stoletja predstavljajo enega najpomembnejših elementov, ki dajejo osnovni značaj arhitekturnim zunanjščinam. Pogosto jih sicer zaradi vsakdanjega vrveža in navajenosti na domače mesto sploh ne opazimo, ob bolj pozornem sprehodu po ljubljanskih ulicah pa lahko občudujemo veličastne vhode, skozi katere že nekaj stoletij vstopajo različne generacije Ljubljančank in Ljubljančanov. Tokrat pa bodo zaživeli v zgodbah, ki jih bodo tja pripeljali ustvarjalci v svojih malih kamišibaj odrčkih. Pravljice bomo poslušali pred vhodom v Gruberjevo palačo,s prepoznavnim poznobaročnim portalom, ter pred Zoisovo palačo na Bregu, ki jo krasi monumentalen portal iz leta 1589, vendar je bil v 18. st. predelan. Zadnji dan pa bomo pripovedovali pravljice na domačem dvorišču pred prelepim vhodom obnovljene vile na Komenskega 9, kjer domujeta Hiša otrok in umetnosti in Pionirski dom.
Vstop prost!
torek, 30.8. ob 18. uri – Zoisova palača, Breg 22
Ljudska: JANČEK JEŽEK – likovna podoba: Jure Engelsberger, priredba in izvedba: Jerca Cvetko in Jure Engelsberger
Ljudska: TRIJE PRAŠIČKI – priredba, likovna podoba in izvedba: Jerca Cvetko
C. Rawson. O ČAROVNICI, KI JE IZGUBILA METLO – likovna podoba: S. Cartwright, priredba in izvedba: Jerca Cvetko
Armenska: NEPREMAGLJIVI PETELIN – likovna podoba: Jan Princl, priredba in izvedba: Ana Hribar
F.Prešeren: POVODNI MOŽ – priredba, likovna podoba in izvedba: Jure Engelsberger

Pravljice pod portalom - 3. dan
2022-08-31 18:00 - 18:30 | Hiša otrok in umetnosti, Komenskega 9, Ljubljana, 1000, Slovenija
Pravljice na način kamišibaj gledališča od leta 2017 poskrbijo za prijeten prehod iz počitnic v novo šolsko leto. S selitvijo po različnih prizoriščih spoznavamo Ljubljano iz različnih perspektiv. Spoznavali smo Plečnikovo Ljubljano in se dvignili nad mesto, se s pravljicami v malih lesenih butajih podali na in pod mostove. Kamišibaj se je nato selil pred zanimive ljubljanske zidove, pa v varno zavetje dvorišč in atrijev, lani pa smo odkrivali znamenite vodnjake.
Pravljice letos posvečamo ljubljanskim portalom. Portali so poudarjeni reprezentativni vhodi, ki že stoletja predstavljajo enega najpomembnejših elementov, ki dajejo osnovni značaj arhitekturnim zunanjščinam. Pogosto jih sicer zaradi vsakdanjega vrveža in navajenosti na domače mesto sploh ne opazimo, ob bolj pozornem sprehodu po ljubljanskih ulicah pa lahko občudujemo veličastne vhode, skozi katere že nekaj stoletij vstopajo različne generacije Ljubljančank in Ljubljančanov. Tokrat pa bodo zaživeli v zgodbah, ki jih bodo tja pripeljali ustvarjalci v svojih malih kamišibaj odrčkih. Pravljice bomo poslušali pred vhodom v Gruberjevo palačo,s prepoznavnim poznobaročnim portalom, ter pred Zoisovo palačo na Bregu, ki jo krasi monumentalen portal iz leta 1589, vendar je bil v 18. st. predelan. Zadnji dan pa bomo pripovedovali pravljice na domačem dvorišču pred prelepim vhodom obnovljene vile na Komenskega 9, kjer domujeta Hiša otrok in umetnosti in Pionirski dom.
Vstop prost!
Sreda, 31. 8.ob 18. uri – Hiša otrok in umetnosti, Komenskega 9
D. Zajc: BELA PODLASICA – priredba, likovna podoba in izvedba: Jelena Sitar
S. Jug: VESELA RIBA – priredba, likovna podoba in izvedba: Igor Cvetko
Rezijanska: GRDINA POD KAMNOM – priredba, likovna podoba in izvedba: Jelena Sitar
H.C. Andersen: PRINCESKA NA ZRNU GRAHA – priredba, likovna podoba in izvedba: Igor Cvetko
Rezijanska ljudska: MUJA KAROTOVA – priredba, likovna podoba in izvedba: Igor Cvetko
Ljudska: 10 ZELENIH FLAŠKIC – priredba, likovna podoba in izvedba: Jelena Sitar

Ljubo doma - VNLG - razprodano
2022-09-30 17:00 - 17:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V prvi letošnji izdaji bomo predstavili predstave, ki so nastale v produkciji Hiše in Hišinih partnerskih lutkovnih gledališč. V treh dneh se bodo zvrstile predstave za dojenčke, otroke in odrasle, vse predstave pa so brezplačne. Naš cilj je, da VNLG postane letni dogodek, ki se bo odvijal marca ob svetovnem dnevu lutk in tako postal pregledni festival celotne slovenske neodvisne lutkovne scene.
Hiša otrok in umetnosti in Društvo kreativcev Tobiro: Ljubo doma
Namizna lutkovna predstava Ljubo doma je avtorski projekt Mihe Arha, ki je nastal po istoimenski knjižni predlogi pisateljice Maše Ogrizek in ilustratorke Tanje Komadina. Animatorju kot osnovno izrazno sredstvo služijo lesene kocke, ena prvih otroških igrač. Pred očmi gledalcev iz njih sestavi vilo, stolpnico, stopnice, avto, omaro, mizo … In na ta način domiselno združuje preprostost likovnega izraza in brezmejnost domišljije.
V predstavi inovativno prepleta dve tehniki: animacijo objektov ter projekcijo ilustracij in s »preklapljanjem« med abstraktnim in konkretnim mlade gledalce nežno vabi, da prazne ploskve s pomočjo domišljije zapolnijo sami. Vizualno pripovedovanje duhovito dopolnjuje z zgodbo o Piki in Kraljeviču, sestri in bratu, ki zaradi selitve izgubita ljubo jima hišo na deželi. Pa vendar s pomočjo prijateljice Sove najdeta svoj dom v novem mestnem stanovanju. Dinamična, na asociacijah zgrajena pripoved, se vseskozi spogleduje z rimami, tu in tam pa se zares prelevi v hudomušne songe.
Za otroke od 4. leta dalje, 30′, brezplačno, obvezne rezervacije vstopnic

Biti don Kihot - VNLG
2022-09-30 20:00 - 21:00 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V prvi letošnji izdaji bomo predstavili predstave, ki so nastale v produkciji Hiše in Hišinih partnerskih lutkovnih gledališč. V treh dneh se bodo zvrstile predstave za dojenčke, otroke in odrasle, vse predstave pa so brezplačne. Naš cilj je, da VNLG postane letni dogodek, ki se bo odvijal marca ob svetovnem dnevu lutk in tako postal pregledni festival celotne slovenske neodvisne lutkovne scene.
Teatro Matita: Biti don Kihot
Gledališka predstava za dva igralca, eno lutko in kup nenavadnih predmetov nadgrajuje motive Cervantesovega romana in vizualno poetiko češkega mojstra surrealistične filmske animacije Jana Švankmajerja z osebno izpovedjo današnjega ustvarjalca, razpetega med idealizmom in bojem za preživetje. Boj z mlini na veter je tako prenesen v kontekst konflikta med različnimi žanrskimi zvrstmi gledališča, kot tudi med materialom (lutko) in animatorjem, tradicijo in post-modernizmom, med umetniškim idealizmom in pragmatičnostjo, umetnikom in družbo.
Za odrasle 15+, 45′, brezplačno, obvezne rezervacije

Hišica iz kock - VNLG - razprodano
2022-10-01 10:00 - 10:30 | Hiša otrok in umetnosti, Komenskega 9, Ljubljana, 1000, Slovenija
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V prvi letošnji izdaji bomo predstavili predstave, ki so nastale v produkciji Hiše in Hišinih partnerskih lutkovnih gledališč. V treh dneh se bodo zvrstile predstave za dojenčke, otroke in odrasle, vse predstave pa so brezplačne. Naš cilj je, da VNLG postane letni dogodek, ki se bo odvijal marca ob svetovnem dnevu lutk in tako postal pregledni festival celotne slovenske neodvisne lutkovne scene.
Hiša otrok in umetnosti: Hišica iz kock
V sobi sta sestri. Starejša vadi violino, mlajša, Jelka, pa jo neprestano moti z željo po skupni igri. In ko Jelka zgradi svojo hišico iz kock, starejša sestra sprejme njeno igro in skupaj se podata v čudovit pravljični svet, kjer na stenah hišice živijo mačka, kokoš in dimnikar. Ko pa sosedov pes, ki se je v nevihti strgal z verige, podre hišico, se Jelka odpravi na dolgo pot v iskanju nekoga, ki ji bo prišil dimnikarjev gumb na obleko. Saj gumb prinaša srečo in brez sreče se hišice ne da postaviti nazaj.
Predstava Hišica iz kock je nastala po motivih istoimenske pravljice Ele Peroci. Čeprav skoraj brez besed črpa navdih iz simbolov in misli, ki jih je Ela Peroci zapisala pred skoraj sedemdesetimi leti. Zgodba, ki govori o prijateljstvu, nesreči in pomoči prijateljev in neznancev je danes posebej aktualna. Preplet žive glasbe, giba in sodobnih lutkovnih tehnik vzpostavljajo intimno gledališko doživetje.
Za otroke od 3. leta dalje, 30′, brezplačno, obvezne rezervacije vstopnic
